**देवली** (Deoli) भारत के राजस्थान राज्य के टोंक ज़िले में स्थित एक नगर है। यह इसी नाम की तहसील का मुख्यालय भी है।ये अंग्रेजो द्वारा बनाई गई छावनी भी है

इतिहास
------

ब्रिटिश राज के काल में देवली एक सैनिक छावनी थी।

42 वी देवली रेजिमेंट

देवलीगांव शौर्य गाथा इतिहास
देवलीगांव गढ़ बलिदानी लोक देवता झुंझार कुंवर सालम सिंहजी बावजी गोकुलदासोत शक्तावत,27वीर राजपूतों सहित लोक देवता शंभू बाबा जी भील का अदभुत रणखेत बलिदान 🙏🥀🌹🐘🍁
उस समय मेवाड़ का महाराणा जगतसिंह दूसरा (1734-1751ई.) का शासन था। उसने सावर के शासक इन्द्रसिंहजी शक्तावत को मेवाड़-अजमेर-मेरवाड़ा सीमा पर स्थित देवली गढ़ छोड़ देने के लिए कहलाया। इन्द्रसिंह तो देवली छोड़ने को राजी हो गया लेकिन उसका पुत्र सालिमसिंह जो हाल ही में विवाह कर लौटा इस बात पर राजी नहीं हुआ।

वि.सं. 1800 (1744ई.) शीतकाल में महाराणा जगतसिंह (द्वि.) द्वारा जयपुर की तरफ सेना ले जाते समय अपने राज्य के पूर्वी इलाके के जामोली नामक गाँव जो जहाजपुर के पास स्थित था वहाँ सेना का डेरा डाला।" सावर के इन्द्रसिंह के द्वारा देवली पर अधिकार कर लेने से क्रुद्ध होकर महाराणा ने जामोली से बाबा भारतसिंह खैराबाद वाले के साथ देवलो खाली करवाने को सेना भेजी।" तब ठाकुर इन्द्रसिंह के छोटे कुंवर सालिमसिंह का विवाह हुए पाँच दिन ही हुए और कंगन डोरडे भी नहीं खुले थे, लेकिन वह असाधारण साहस और वीरता प्रकट करने के लिये अपने कुछ चुने हुए राजपूतों के साथ देवली गढ़ में जाकर युद्ध के लिये तैयार हो गया। बाबा भारतसिंह खैराबाद ने सालिमसिंह को बहुत समझाया लेकिन उसने एक न माना। तब मेवाड़ सेना की गोलन्दाजी होने लगी। तीन दिन तक तोपों और बन्दूकों से मुकाबला हुआ चौथे दिन सालिमसिंह बड़ी बहादुरी के साथ गढ़ी के किवाड़ खोलकर बाहर निकला। मेवाड़ की सेना ने बड़े जोर-शोर के साथ आक्रमण किया। बहादुर सालिमसिंह ने मेवाड़ी सेना को तलवार और कटारियों से अच्छी तरह रोका और टुकड़े-टुकड़े होकर, माह यदि 2 वि.सं. 1800 को काम आया। सालिमसिंह के 27 आदमियों और महाराणा की सेना के मध्य कड़ा संघर्ष हुआ। जिसमें सालिमसिंह ने बिना शिर के लड़ते हुए कई सैनिकों को मौत के घाट उतारा। इस प्रकार उसने इस नश्वर शरीर के स्थान पर अपनी अमर कीर्ति को स्थापित किया। उन वीरों के स्मारक देवली गाँव के घोलाई नामक तालाब की पाल पर 27 मूर्तियाँ चबूतरे पर विद्यमान हैं। सालिमसिंह के वीर गति प्राप्त होने पर स्मृति में प्रति वर्ष माघ वदी 2 के दिन देवली में मेला लगता है।" इस युद्ध के 51 आदमी तो महाराणा को सेना और 70 आदमी सालमसिंह की सेना के मारे गये। बाबा भारतसिंह ने देवली के गढ़ पर अधिकार कर लिया और सावर का ठाकुर इन्द्रसिंह भी महाराणा के पास जामोली में उपस्थित हुआ ,मामला समाप्त हुआ,लेकिन कई बलिदानों के साथ।।
...

देवली ग्राम विभिन्न राज्यों की सीमाओं से जुड़ा होने से प्राचीनकाल से ही सामरिक महत्त्व का केन्द्र रहा। इस पर मेवाड़, मारवाड़, अजमेर, मेरवाड़ा, जयपुर व कोटा-बूंदी के शासकों ने अपने अधीन करने के प्रयास किये। अतः यहाँ कई युद्ध एवं लड़ाइयाँ होती रहीं। मुगलकाल में देवली का क्षेत्र गोकुलदास शक्तावतों के पास रहा लेकिन मुगलकाल के पतनाअवस्था के समय इस क्षेत्र के अधिकार की मारामारी में गोकुलदासोत शक्तावतों को इस पर अधिकार रखने के लिए कुर्बानियाँ देनी पड़ीं।

मेरे सर्वेक्षण के दौरान देवली ग्राम व गढ़ से संबद्ध श्री महेन्द्रसिंह शक्तावत आयु 80 वर्ष एवं अन्य गणमान्य व्यक्तियों ने बताया कि जन मान्यता है कि मेवाड़ी सेना भारतसिंह खेराबाद के नेतृत्व में देवली की घेराबन्दी कर गोलाबारी कर रही थी। कुं. सालमसिंह ने गढ़ की सुरक्षा का कोई अन्य रास्ता नहीं पाने पर गढ़ के द्वार खोल वीरगति को पाने की ठान ली। उसने कतिपय साथियों के साथ गढ़ से बाहर आकर मेवाड़ी सेना से युद्ध करना प्रारम्भ किया। उसका आक्रमण इतना भयंकर था कि मुट्ठी भर सैनिकों ने मेवाड़ी सेना को गढ़ से कोई एक किलोमीटर दक्षिण तक पोछे किया। उन्होंने बताया कि गढ़ की सुरक्षा व व्यवस्था में एक मीणा जाति का शम्भू बाबा नामक मीणा था। उसे सालमसिंह ने गढ़ में ही रहने को कहा लेकिन उसने युद्ध में साथ आने की जिद की तो उसे भी साथ ले लिया। शम्भू बाबा ने सालमसिंह को पूछा की युद्ध में जीते कैसे मानी जाती है तो सालमसिंह ने कहा कि मेवाड़ी सेना का झण्डा (निशान) छीनकर लाने से वीजयी माने जायेंगे तो शम्भू बाबा ने शपथ खाकर कहा कि आज यह झण्डा मैं जरूर लाऊँगा और वह भी सालमसिंह के साथ युद्ध में निकल पड़ा।'

विशाल सैन्य के सामने छोटी सैनिक टुकड़ी क्या स्थान ? लेकिन इच्छा शक्ति एवं आत्मविश्वास, वीरता एवं साहस इस युद्ध में परिलक्षित होते हैं कि मुझे अवगत कराया कि उस शम्भू बाबा मीणा ने सालमसिंह केसाथ भयंकर युद्ध कर शत्रु सेना के झण्डे को छीन लिया। जो सावर के ठिकाने के पास था। यों शम्भू बाबा सालमसिंह के चबूतरे के पीछे तालाब की पाल पर आज भी लोक देवता के रूप में जनता की आस्था का केन्द्र है। मान्यता है कि सालमसिंह की पूजा अर्चना के साथ शम्भू बाबा की पूजा अर्चना करनी आवश्यक है उसकी पूजा अर्चना किये बिना जनता को मन्नतें पूरी नहीं होतीं। इस प्रकार स्वामी भक्ति और स्वामी सेवक की अनन्यय श्रद्धा भाव आज भी जानमानस में प्रेरणा स्रोत है।

देवलीगढ़ के पास उत्तर दिशा में तालाब की पाल पर सालमसिंह के साथ उसके सभी साथियों व शम्भू
बाबा भील (मीणा) की प्रतिमाएँ हैं। ये सभी लोक देवता के रूप में पूजित हैं और इसके लिए कई लोक गीत भी
प्रचलित हैं।

इस युद्ध में एक और प्रेरणास्पद बात यह है कि अतिथि व आतिथ्य के मध्य सम्बन्धों की सालमसिंह की पुतली के साथ इस युद्ध में काम आये सभी योद्धाओं की पुतलियाँ पूजित हैं, सुरक्षित हैं। इनमें दो घोड़ों पर सवार हैं शेष वैसे ही हैं। यहाँ की जन मान्यता है कि ये घोड़ों पर सवार दोनों पुतलियाँ युद्ध के पूर्व रात्रि में रात्रि विश्राम करने वाले दो राजपूतों की है। ये सरदार रात्रि में देवलीगढ़ में रुके वहीं का अन्न-जल लिया। प्रातः सालमसिंह ने युद्ध की सम्भावना से अवगत कराया और यथा शीघ्र चले जाने को कहा। तब उन राजपूत वीरों ने सालमसिंह को कहा कि हमने आपका अन्न जल लिया है। अतः हमें आपको विपत्ति में छोड़कर जाना मानवीय धर्म नहीं है। अतः हम भी आपके साथ युद्ध कर वीरगति को प्राप्त होंगे। ऐसा दृढ़ निश्चय देखकर सालमसिंह ने उन्हें भी साथ ले लिया। ये दोनों साथी भी सालमसिंह के साथ युद्ध में वीरगति को प्राप्त हुए उन दोनों की आश्वारुढ़ प्रतिमाएँ वहीं हैं। सालमसिंह के साथ आज भी जन मानस में अतिथि व आतिथ्य के सम्बन्धों को आदर्श के रूप में देखा जाता है और ये प्रतिभाएँ लोक देवता के रूप में स्थापित हैं।

इसी तालाब की पाल के पास गोकुलदासोत शक्तावतों को इष्टदेवी के रूप में व मान्यता है कि इन्हों के आशीर्वाद से सावर का राज्य व उसका विस्तार हुआ। सावर का राज्य व उसका विस्तार हुआ। उन केसर माता का पूर्वाभिमुखी मन्दिर है। केसर माता व करणी माता दोनों बहनें थीं। करणी माता के आशीर्वाद से बीकाजी ने बीकानेर राज्य की स्थापना की और केसर माता के आशीर्वाद से सावर पर शक्तावतों का प्रभाव स्थापित हुआ। केसर माता मन्दिर के बाहर एक शिलालेख स्थापित है जिस पर सिन्दूर का लेप होने से अपठनीय है। उसी के द्वार के दक्षिण दिशा में एक कालिका माता का स्थान है।
आभार स्वर्गीय बावजी यशवंत सिंह जी सा मदारा
डॉ.महोब्बत सिंहजी राठौड़, लोलेरो का गुड़ा
💓 डॉ.हेमेंद्र सिंह सारंगदेवोत, बोहेडा, मेवाड़
जय जय प्रताप हिंदुआ सूरज जय मेवाड़ 🐘🥀

जनसांख्यिकी
-----------

2001 की जनगणना के अनुसार देवली की जनसंख्या 30,023 थी, जिसमें 54% पुरुष थे। जिनमें सर्वाधिक मीणा जाति के लोग हैं।

पर्यटन स्थल
-----------

* बोयड़ा गणेश जी मंदिर - यह मंदिर शहर से लगभग 8 किमी की दूरी पर पूर्वी दिशा मे बनास नदी के किनारे स्थित है।
* बीसलपुर बांध - यह राज्य की बहुुुउद्देशीय परियोजना है जिससेे क्षेत्र की कृषि भूमि सिंंचित होने के साथ राज्य की राजधानी समेत करीब एक दर्जन शहर व अनेक गाँवो की प्यास बुझाता है।
* बीजासन माता मंदिर, कुचंलवाड़ा कलां - यह मंदिर लकवा रोग के कारण प्रसिद्ध है।
* चामुंडा माता मंदिर, टिक्कड़- यह मंदिर सभी प्रकार के रोग मिटाने के कारण प्रसिद्ध है।
* नेकचाल बालाजी जो झील के मध्य में स्थित है अत्यंत रमणीय स्थान है।

आवागमन
------

राष्ट्रीय राजमार्ग 52 यहाँ से गुज़रता है और इसे कई अन्य स्थानों से जोड़ता है।

इन्हें भी देखें
---------------

* टोंक ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
3. ↑  "भारत की जनगणना २००१: २००१ की जनगणना के आँकड़े, महानगर, नगर और ग्राम सहित (अनंतिम)". भारतीय जनगणना आयोग. अभिगमन तिथि 2007-09-03.

| * दे
* वा
* सं
टोंक जिले के नगर एवं कस्बे |
| --- |
| टोंक | उनियारा  •  कचोलिया  •  टोंक  •  टोडारायसिंह  •  देवधाम जोधपुरिया  • देवली  •  निवाई  •  मनोहरपुरा  •  मालपुरा  •  वनस्थली |
| अन्य जिलों केनगर एवं कस्बे | अजमेर •  अलवर •   उदयपुर •   करौली •   कोटा •   गंगानगर •   चित्तौड़गढ़ •  चूरू •   जयपुर •   जालौर •   जैसलमेर •   जोधपुर •   झालावाड़ •   झुंझुनू •   टोंक  •   डूंगरपुर •  दौसा •   धौलपुर •   नागौर •  प्रतापगढ़ •   पाली •  बाड़मेर •  बाराँ  •  बांसवाड़ा  •  बीकानेर  • बूंदी •  भरतपुर •  भीलवाड़ा •   राजसमंद •   सवाई माधोपुर •   सिरोही •   सीकर •   हनुमानगढ़ |